Lav et referat af nedenstående tekst:

Tekst:
Allerede inden premieren i lørdags, var der solgt langt over 90 % af billetterne til Vendsyssel Teaters forestilling "Skaf Mig En Tenor". Nu er der udsolgt, og derfor udvides spilleperioden med en uge, så sidste spilledag i stedet er 21. maj. - Det er et fuldstændigt enestående salg. Vi var måske nok klar over, at der ville komme gang i billetsalget med en farce, der har Kurt Ravn og Peter Schrøder i hovedrollerne, men at det skulle gå SÅ stærkt er alligevel overraskende, siger teatrets souschef Lars Sennels. Billetsalget til forestillingen med nogle af landets mest folkekære skuespillere har i lang tid ligget lunt, men de seneste dages opmærksomhed har sat ekstra gang i salget. De ca. 5.000 billetter, der har været til salg er væk, og teatrets billetkontor melder om lange ventelister. Med forlængelsen får de mange, der ellers ville være gået forgæves, mulighed for at opleve den muntre farce. "Skaf Mig En Tenor" handler om den italienske tenor Tito Merelli, spillet af Peter Schrøder, der skal gæsteoptræde i hovedpartiet i Cleveland Operaens opførelse af Othello. Da han ankommer til operaen temmelig sent er han dårlig og må i al hast erstattes, uden at publikum opdager noget. Det ender med, at operadirektørens assistent, spillet af Kurt Ravn, må gå på scenen som Othello. Udover Kurt Ravn og Peter Schrøder medvirker Lisbeth Gajhede, Hans Holtegaard, Birgitte Simonsen, Stinne Hedrup, Susanne Heinrich og Robin Haslund Buch i Morten Hovmans iscenesættelse.

Referat:
Forestillingen "Skaf Mig En Tenor" er så stor en succes, at Vendsyssel Teater nu forlænger spilleperioden.